《齐天乐 其一 三月初十日舟过临平》
清代·黄燮清

东风略改梅花影，千枝万枝疏朗。碎欲飘烟，轻如散雪，醒出远朗三两。

溪云暗长。看点破微茫，晓阴难酿。认取前生，谪仙名氏在天上。

沿堤高下一色，算银樽玉板，宜谱清唱。近树笼青，遥山媵绿，越显澹妆新样。

无言自放。叹碧落根苗，道旁谁赏。不是寻诗，几人停划桨。

作者简介：黄燮清（1805～1864）晚清诗人、剧作家。原名宪清，字韵甫，号韵珊，又号吟香诗舫主人。浙江海盐武原镇人。道光十五年（1835）举人，后屡试不第，晚年始得宜都县令，调任松滋，未几卒。少工词曲，中年以后始致力于诗文。其诗多抒写个人不平遭遇及人民的生活疾苦，咏史吊古之作深沉豪放，颇具特色。有《倚晴楼诗集》及《倚睛楼七种曲》传世。